UDHËZIM I PËRBASHKËT
Nr. 4, datë 25.2.2020
PËR MËNYRËN E PËRDORIMIT TË FONDIT “GRAND/TRANSFERTË KORRENTE E BRENDSHME” PËR FEDERATAT SHQIPTARE SPORTIVE DHE KOMITETIN OLIMPIK KOMBËTAR SHQIPTAR DHE SISTEMIN E PIKËZIMIT TË KRITEREVE PRIORITARE TË VLERËSIMIT
Në mbështetje të pikës 4, të nenit 102, të Kushtetutës; të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar; të ligjit nr. 10296, datë 8.7.2010, “Për menaxhimin financiar dhe kontrollin”, të ndryshuar,; të pikës 1, të nenit 13, të ligjit nr. 79/2017, “Për sportin”; të vendimit nr. 505, datë 13.9.2017 të Këshillit të Ministrave, “Për përcaktimin e fushës së përgjegjësisë shtetërore të Ministrisë së Arsimit, Sportit dhe Rinisë” dhe të vendimit nr. 503, datë 13.9.2017, të Këshillit të Ministrave, “Për përcaktimin e fushës së përgjegjësisë shtetërore të Ministrisë së Financave dhe Ekonomisë”,
UDHËZOJMË:

1. Për qëllim të zbatimit të këtij udhëzimi, fonde “Grand/transfertë korrente e brendshme”, janë fondet publike që alokohen nga buxheti i shtetit për federatat shqiptare sportive dhe për Komitetin Olimpik Kombëtar Shqiptar.
2. Buxheti i miratuar për ministrinë përgjegjëse për sportin, i detajuar në gr. 11, titulli 08140, artikulli 6040000, “Transferta korrente të brendshme”, detajohet nga ministria përgjegjëse për sportin në llogarinë e përfituesve/federatave shqiptare sportive dhe Komitetit Olimpik Kombëtar Shqiptar, në respekt të pavarësisë së tyre financiare, sipas kritereve prioritare dhe mënyrës së përdorimit të fondeve, të parashikuar në këtë udhëzim.
3. Ministria e Arsimit, Sportit dhe Rinisë do të trajtojë ndarjen e fondeve “Grand” për federatat shqiptare të sportit, mbështetur në renditjen përfundimtare të tyre, sipas pikëve të përfituara në kriteret e përcaktuara në shtojcën nr. 1, bashkëlidhur dhe pjesë përbërëse e këtij udhëzimi, si dhe Komitetin Olimpik Kombëtar Shqiptar.
4. Zërat e shpenzimeve që lejohen të përballohen nga fondi “Grand/transfertë korrente e brendshme” për federatat shqiptare sportive janë:
a) financimi i kontratave të punësimit, për federatat me aktivitet me shtrirje vjetore, për jo më shumë se dy punonjës, në nivelin e pagës së një institucioni qendror/ministri, në kategorinë III-b dhe IV-a, dhe për federatat me aktivitet me grumbullim, për jo më shumë se një punonjës, në nivelin e pagës së një institucioni qendror/ministri, në kategorinë IV-a, në rast se federata e vlerëson të nevojshëm punësimin e tyre me vendim të Asamblesë së Përgjithshme;
b) shpenzimet operative të aktiviteteve kombëtare dhe ndërkombëtare;
c) trajtimi ushqimor, në natyrë ose në vlerë, të sportistëve të nivelit të lartë, si dhe pagesat e kontratave të shërbimit për trajnerët e ekipeve kombëtare, sipas akteve ligjore dhe nënligjore në fuqi;
d) trajtimi mjekësor dhe shpenzimet e riaftësimit të sportistëve;
e) grumbullimi stërvitor i ekipeve kombëtare;
f) sigurimi shëndetësor për sportistët e ekipeve kombëtare;
g) shpenzimet për pritje/përcjellje delegacionesh, konferenca, çmime etj., në nivelin e lejuar nga legjislacioni në fuqi;
h) shpërblimi për arritjen e rezultateve të larta sportive;
i) blerja e bazës materiale/uniforma sportive etj.;
j) shpenzimet për kërkimin dhe kualifikimin shkencor në sport;
k) shpenzime për analiza të kontrollit doping dhe edukimin antidoping, në formën e tarifës vjetore, në bazë të marrëveshjes dypalëshe me Organizatën Kombëtare Antidoping.

5. Zërat e shpenzimeve që lejohen të përballohen nga fondi “Grand/transfertë korrente e brendshme” për Komitetin Olimpik Kombëtar Shqiptar janë si më poshtë:
a) financimi i kontratave të punësimit, për jo më shumë se dy punonjës, në nivelin e pagës së një institucioni qendror/ministri, në kategorinë III-b dhe IV-a, në rast se Komiteti Olimpik Kombëtar Shqiptar e vlerëson të nevojshëm punësimin e tyre me vendim të Asamblesë së Përgjithshme;
b) financimi/bashkëfinancimi i shpenzimeve operative, në varësi edhe me të ardhurat nga burime të tjera në dispozicion, për mbështetjen e sportistëve elitarë, ekipeve kombëtare për sportet verore dhe dimërore.
6. Përfituesit e fondeve “Grand/transfertë korrente e brendshme” do të paraqesin në ministrinë përgjegjëse për sportin dokumentacionin e mëposhtëm:
a) brenda datës 15 gusht të vitit korrent, projektprogramin afatmesëm, në përputhje me formatin e aplikimit të miratuar nga ministria përgjegjëse për financat, për buxhetin afatmesëm;
b) nga data 1 dhjetor deri në datën 15 dhjetor të vitit korrent, dokumentacionin e përcaktuar në shtojcën nr. 3, bashkëlidhur dhe pjesë e këtij udhëzimi;
c) brenda 15 ditësh nga njoftimi zyrtar i përfitimit të grandit, planin e detajuar të përdorimit të fondeve në dispozicion të përfituesit për vitin korrent (për fondet publike dhe të ardhurat e tjera nga burime të ligjshme);
d) planin e detajuar të përdorimit të fondeve, i cili duhet të përmbajë detyrimisht objektivat konkretë që do të arrihen/synohen të arrihen, si dhe programet e zhvillimit të disiplinës sportive apo funksionit të organizatës.
e) kopjen e vendimit të komitetit drejtues të përfituesve, për ndarjen dhe përdorimin e fondeve publike. Një kopje të dërgohet, gjithashtu, edhe në ministrinë përgjegjëse për financat për t’u regjistruar në sistemin elektronik të thesarit.
7. Federata plotëson formularin, shoqëruar me dokumentacionin mbështetës, sipas shtojcës nr. 3, bashkëlidhur dhe pjesë e këtij udhëzimi, dhe e dërgon në rrugë postare në ministrinë përgjegjëse për sportin nga data 1 dhjetor deri në datën 15 dhjetor.

8. Drejtoria e Përgjithshme e Politikave dhe Zhvillimit të Arsimit, Sportit dhe Rinisë shqyrton dhe vlerëson aplikimet e federatave, duke u mbështetur në kriteret e përcaktuara me këtë udhëzim dhe bën renditjen përfundimtare të federatave, sipas pikëve të përfituara.
9. Drejtoria e Përgjithshme e Politikave dhe Zhvillimit të Arsimit, Sportit dhe Rinisë, brenda datës 30 dhjetor, i paraqet për miratim ministrit renditjen përfundimtare të federatave, sipas sistemit të pikëzimit të përcaktuar në këtë udhëzim, shoqëruar me vlerat financiare buxhetore për secilën federatë përfituese, referuar fondeve të miratuara në ligjin e buxhetit.

10. Drejtoria përgjegjëse për financat, në ministrinë përgjegjëse për sportin, bën kreditimin e fondeve buxhetore, sipas organizatave, referuar ndarjes së tyre nga grupi i posaçëm i punës dhe të miratuara nga ministri përgjegjës për sportin.

11. Drejtoria e Përgjithshme e Politikave dhe Zhvillimit të Arsimit, Sportit dhe Rinisë, ndjek përdorimin e fondeve publike nga përfituesit e grandit/transfertës gjatë vitit ushtrimor.
12. Federatat shqiptare sportive duhet të bëjnë transparente për anëtarët e tyre ndarjen e të gjitha fondeve të përfituara në vitin korrent, si dhe të publikojnë këtë informacion në website-t e çdo organizate. Drejtoria përgjegjëse për programet e zhvillimit të sportit monitoron zbatimin e këtij detyrimi.
13. Ministri përgjegjës për sportin ka të drejtë të urdhërojë pezullimin e dhënies së grandit apo ndryshimin e destinacionit të tij, nëse konstatohet se nuk zbatohen kërkesat e këtij udhëzimi ose për arsye/shkaqe të tjera të motivuara. 
14. Pasqyrat financiare të përfituesve të fondeve “Grand/transfertë korrente e brendshme”, depozitohen në ministrinë përgjegjëse për sportin, brenda afatit të përcaktuar në udhëzimin e ministrit përgjegjës për financat, referuar ligjit për menaxhimin financiar dhe kontrollin. Pasqyrat financiare duhet të jenë hartuar dhe certifikuar konform ligjit dhe të përfshijnë dhe raportojnë të gjitha të ardhurat nga burimet e ligjshme, si dhe të gjitha përdorimet/shpenzimet e kryera gjatë vitit ushtrimor.
15. Në zbatim të këtij udhëzimi, çdo përfitues i fondit “Grand/transfertë korrente e brendshme”, të hartojë rregulloren e brendshme të përdorimit të tij.
16. Federatat shqiptare të sportit mund të aplikojnë me projekte apo të kërkojnë financime për investime/shpenzime kapitale nga buxheti i ministrisë përgjegjëse për programin “Zhvillimi i sportit”, për objekte në pronësi publike, në përputhje me legjislacionin në fuqi.
17. Udhëzimi nr. 4, datë 11.3.2014, “Për mënyrën e përdorimit të fondit “Grand/transfertë korrente e brendshme” për federatat sportive dhe Komitetin Olimpik Shqiptar”, shfuqizohet.

18. Ngarkohen për zbatimin e këtij udhëzimi Ministria e Arsimit, Sportit dhe Rinisë dhe Ministria e Financave dhe Ekonomisë.

Ky udhëzim hyn në fuqi pas botimit në Fletoren Zyrtare.

MINISTËR I ARSIMIT, SPORTIT 
DHE RINISË 
Besa Shahini 
MINISTËR I FINANCAVE 

DHE EKONOMISË
Anila Denaj
SHTOJCA NR. 1

KRITERET PËR TRAJTIMIN DHE NDARJEN E FONDEVE “GRAND” PËR FEDERATAT SHQIPTARE TË SPORTIT

1. Masiviteti

a) Federata vlerësohet deri më 34 pikë, duke marrë për bazë masivitetin në sportin përkatës.

b) Federata vlerësohet deri më 12 pikë, në varësi nga numri i organizatave sportive, anëtare të saj dhe që janë aktive, sipas tabelës 1, të shtojcës nr. 2.

c) Federata vlerësohet deri më 22 pikë, në varësi nga numri i sportistëve të regjistruar në organizatat sportive, anëtare të federatës dhe që janë aktive, sipas tabelës 2, të shtojcës nr. 2.

2. Statusi i sportit

Kriteri për përcaktimin e kategorizimit të federatës, sipas statusit të sportit përkatës vlerësohet deri më 24 pikë, nëse federata shqiptare është anëtare e federatës ndërkombëtare, e njohur nga Komiteti Olimpik Ndërkombëtar, sipas tabelës 3, të shtojcës nr. 2.

3. Gjithëpërfshirja

a) Vlerësimi i federatave sipas kriterit gjithëpërfshirës vlerësohet deri më 6 pikë.

b) Përqindja e femrave sportiste në raport me numrin e përgjithshëm të sportistëve vlerësohet deri më 3 pikë, sipas tabelës 4, të shtojcës nr. 2.

c) Përqindja e përfshirjes së femrës në vendimmarrje vlerësohet deri më 2 pikë, sipas tabelës 5, të shtojcës nr. 2.

d) Përqindja e përfshirjes së personave me aftësi të kufizuara në sport në raport me numrin e përgjithshëm të sportistëve vlerësohet deri më 1 pikë, sipas tabelës 6, të shtojcës nr. 2.

4. Popullariteti i sportit

Vlerësimi i federatës, sipas numrit të federatave kombëtare të anëtarësuara në federatat ndërkombëtare, vlerësohet deri më 4 pikë, sipas tabelës 7, të shtojcës nr. 2.

5. Organizimi i aktiviteteve kombëtare

a) Organizimi i kampionateve kombëtare, brenda vitit kalendarik vlerësohet deri më 6 pikë, sipas tabelës 8, të shtojcës nr. 2.

b) Organizimi i Kupës së Shqipërisë, brenda vitit kalendarik vlerësohet deri më 6 pikë, sipas tabelës 8, të shtojcës nr. 2.

c) Pikët janë të vlefshme vetëm nëse dëshmohet nga federata se në secilin kampionat kombëtar/Kupë e Shqipërisë kanë marrë pjesë jo më pak se 5 organizata, anëtare të federatës, dhe 30 sportistë.

6. Organizimi i aktiviteteve ndërkombëtare nga federatat shqiptare në Shqipëri

a) Federatat shqiptare, anëtare të federatave ndërkombëtare të njohura nga Komiteti Olimpik Ndërkombëtar do të vlerësohen deri më 10 pikë, nëse gjatë vitit kalendarik kanë organizuar kampionat evropian apo botëror për kategorinë “të rritur/senior”, sipas tabelës 9, të shtojcës nr. 2.

b) Federatat shqiptare, anëtare të federatës ndërkombëtare të njohura nga Komiteti Olimpik Ndërkombëtar, do të vlerësohen deri më 5 pikë, nëse gjatë vitit kalendarik kanë organizuar kampionat evropian apo botëror për grup-moshat kadet, junior dhe senior të rinj, sipas tabelës 9, të shtojcës nr. 2.

c) Federatat shqiptare që organizojnë ndonjë aktivitet ndërkombëtar (rajonal, Kampionat Ballkanik apo ndonjë aktivitet ndërkombëtar që është në kalendarin zyrtar të federatës përkatëse evropiane ose botërore) për të gjitha grup-moshat vlerësohen me 1 pikë, sipas tabelës 9, të shtojcës nr. 2.

d) Për të gjitha kriteret e lartpërmendura, vlerësimi vlen vetëm për një nga aktivitetet e organizuara gjatë vitit kalendarik.

e) Kriter minimal për vlerësimin e organizimit të një aktiviteti ndërkombëtar ose Kampionati Ballkanik, Evropian apo Botëror, sipas këtij udhëzimi, është pjesëmarrja e jo më pak se katër shteteve në atë aktivitet.

7. Pjesëmarrja dhe rezultatet e arritura në aktivitetet ndërkombëtare 

7.1 Pjesëmarrja dhe rezultatet e arritura në aktivitetet ndërkombëtare për sportet individuale

a) Federatat shqiptare do të vlerësohen deri më 26 pikë për cilësinë e treguar dhe rezultatet e arritura në aktivitetet ndërkombëtare, si vijojnë:

b) Federata vlerësohet deri më 26 pikë, nëse ndonjë sportist ka fituar medalje, në:

i. Lojërat Olimpike;
ii. Kampionatet Botërore;
iii. Lojërat Evropiane (në lojërat evropiane vetëm atëherë kur janë të barasvlershme me kampionatet evropiane me vendim të federatës përkatëse ndërkombëtare);
iv. Kampionatet Evropiane;
v. Lojërat Mesdhetare;
vi. Kampionatin Mesdhetar;
vii. Kampionatin Ballkanik.

c) Në varësi të rezultateve të arritura nga sportistët në aktivitetet ndërkombëtare, federata vlerësohet sipas tabelës 10, të shtojcës nr. 2.

d) Një federate shqiptare i takojnë 10 pikë, nëse ndonjë nga sportistët e saj merr pjesë në Lojëra Olimpike me normë olimpike, ndërsa një federate kombëtare i takojnë 3 pikë, nëse ndonjë nga sportistët e saj merr pjesë në Lojëra Olimpike me ftesë të komisionit trepalësh të Komitetit Olimpik Ndërkombëtar.

e) Vlefshmëria e rezultatit të arritur vlen si më poshtë: 

i. Lojërat Olimpike - rezultati vlen për 4 vjet;
ii. Kampionati Botëror  - rezultati vlen për 3 vjet;
iii. Lojërat Evropiane (në Lojërat Evropiane vetëm atëherë kur janë të barasvlershme me Kampionatin Evropian me vendim të federatës përkatëse ndërkombëtare) - rezultati vlen për 4 vjet;
iv. Kampionati Evropian - rezultati vlen për 2 vjet;
v. Lojërat Mesdhetare - rezultati vlen për 4 vjet;
vi. Kampionati Mesdhetar – rezultati vlen për 1 ose 2 vjet, në varësi të kohës së mbajtjes së këtyre aktiviteteve nga federatat përkatëse;
vii. Kampionati Ballkanik - rezultati vlen vetëm për 1 vit.
f) Kriteri minimal i numrit të pjesëmarrjes së shteteve dhe të sportistëve në aktivitetet ndërkombëtare është si më poshtë:

i. Kampionati Botëror - 60 shtete, 24 garues në kategori. Përjashtim nga ky parashikim bëjnë vetëm sportet, sportistët e të cilave i nënshtrohen procesit kualifikues;
ii. Kampionati Evropian dhe Lojërat Evropiane - 24 shtete, 16 garues në kategori. Përjashtim nga ky parashikim bëjnë vetëm sportet, sportistët e të cilave i nënshtrohen procesit kualifikues;
iii. Lojërat Mesdhetare dhe Kampionati Mesdhetar - 12 shtete, 8 garues në kategori;
iv. Kampionati Ballkanik - 8 shtete, 6 garues në kategori;
g) Të gjitha federatave u llogaritet vetëm rezultati më i mirë i arritur nga sportistët, në kategorinë “të rritur/senior”.

7.2 Rezultatet e arritura në aktivitetet ndërkombëtare për sportet ekipore

a) Federatat shqiptare vlerësohen deri më 16 pikë për cilësinë e treguar dhe rezultatet e arritura në aktivitetet ndërkombëtare gjatë vitit kalendarik paraprak.

b) Federata vlerësohet me 16 pikë nëse ekipi kombëtar (kombëtarja) ka fituar medalje në: 

i. Lojërat Olimpike;
ii. Kampionatet Botërore;
iii. Lojërat Evropiane (në Lojërat Evropiane vetëm atëherë kur janë të barasvlershme me Kampionatet Evropiane me vendim të federatës përkatëse ndërkombëtare);
iv. Kampionatet Evropiane;
v. Lojërat Mesdhetare.

c) Federata vlerësohet, nëse ekipi kombëtar (kombëtarja) ka arritur rezultate, sipas tabelës 11, të shtojcës nr. 2.

d) Një federate kombëtare i takojnë 5 pikë, nëse ekipi kombëtar (kombëtarja) merr pjesë në Lojëra Olimpike me normë olimpike. 

e) Nëse ekipi kombëtar (kombëtarja) ka fituar medalje të artë, të argjendtë apo të bronztë në Lojërat Mesdhetare, federata përkatëse vlerësohet përkatësisht me 6, 5 dhe 4 pikë.

f) Vlefshmëria e rezultatit të arritur vlen si më poshtë:

i. Lojërat Olimpike, Kampionatet Botërore, Lojërat Evropiane (në Lojërat Evropiane vetëm atëherë kur janë të barasvlershme me Kampionatet Evropiane me vendim të federatës përkatëse ndërkombëtare), Kampionate Evropiane, Lojëra Mesdhetare - rezultati për të gjitha këto gara vlen për 4 vjet;
ii. Kalimi i ndonjë grupi të kualifikimit, apo kualifikimi në Kampionat Evropian, Botëror apo Lojëra Olimpike - rezultati vlen vetëm për 1 vit;
g) Për të gjitha sportet vlen vetëm rezultati më i mirë i arritur nga ekipi kombëtar (kombëtarja), në kategorinë e të rriturve.

8. Pjesëmarrja në aktivitete të tjera sportive kombëtare dhe ndërkombëtare

a) Pjesëmarrja e federatave shqiptare në aktivitete kombëtare e ndërkombëtare (kampionat, liga, kupa, turne, kampionat ballkanik, evropian, botëror, kupa botërore, premier ligë, grand sllem, grand prix, liga të kampionëve, liga të Evropës, kampionate mesdhetare, festival për të rinj, Lojëra Mesdhetare, Lojëra Evropiane, Lojëra Olimpike etj.) vlerësohet deri më 3 pikë, sipas tabelës 12, të shtojcës nr. 2.

b) Pjesëmarrja në të gjitha aktivitetet kombëtare dhe ndërkombëtare duhet të faktohet me dëshmitë përkatëse.

9. Kohështrirja e aktiviteteve

Federatat që organizojnë aktivitete kombëtare dhe ndërkombëtare në Shqipëri apo që marrin pjesë në aktivitete ndërkombëtare, në varësi të kohështrirjes së aktivitetit gjatë vitit kalendarik vlerësohen deri më 6 pikë, sipas tabelës 13, të shtojcës nr. 2.

10. Ngritja e kapaciteteve

a) Federatat shqiptare që gjatë vitit punojnë në ngritjen e kapaciteteve të tyre, si dhe kanë hartuar plan strategjik për funksionimin e federatës vlerësohen deri më 4 pikë, si më poshtë:

i. Federata shqiptare që ka miratuar planin strategjik për menaxhimin e federatës vlerësohet me 2 pikë;
ii. Federata shqiptare që ka licencuar trajnerë brenda vitit, vlerësohet me 1 pikë;
iii. Federata shqiptare që ka organizuar trajnim apo seminar për gjyqtarë brenda vitit, vlerësohet me 0.5 pikë;
iv. Federata shqiptare që ka organizuar kurs apo trajnim, për administratorët e sportit, apo antidoping-ut brenda vitit, vlerësohet me 0.5 pikë.

b) Pikët janë të vlefshme vetëm atëherë kur faktohen me dëshmi përkatëse.

11. Vlerësimi i federatave sportive me specifika të tjera

11.1 Federata Shqiptare e Sportit Shkollor (FSHSSH)

a) Të gjitha institucionet e arsimit parauniversitar, që marrin pjesë në garat e organizuara nga FSHSSH-ja, do të pranohen si të barasvlershme me organizatat sportive, anëtare të federatave të tjera.

b) Të gjithë fëmijët, nxënës të sistemit arsimor parauniversitar, që marrin pjesë përmes shkollave të tyre në garat e organizuara nga FSHSSH-ja, do të konsiderohen si sportistë aktivë dhe do të vlerësohen me 50% të pikëve, sipas tabelës 2, të shtojcës nr. 2.

c) Pikët janë të vlefshme vetëm atëherë kur faktohen me dëshmi përkatëse.

11.2 Federata Shqiptare e Sportit Universitar (FSHSU)

a) Të gjitha institucionet e arsimit të lartë, publike dhe private, që janë të regjistruara në FSHSU si anëtare dhe që marrin pjesë në garat e organizuara nga FSHSU-ja, do të pranohen si të barasvlershme me organizatat sportive, anëtare të federatave të tjera. 

b) Të gjithë studentët e institucioneve të arsimit të lartë, publike dhe private, që marrin pjesë në garat e organizuara nga FSHSU-ja, do të konsiderohen si sportistë aktivë të kësaj federate.

c) Pikët janë të vlefshme vetëm atëherë kur faktohen me dëshmi përkatëse. 

12. Të ardhura të tjera të federatës

Të ardhura nga donacionet, regjistrimi i organizatave sportive dhe sportistëve apo çdo burim tjetër i ligjshëm, si dhe kontribute të përfituara nga organizata/federata ndërkombëtare, gjatë vitit kalendarik, vlerësohet deri më 3 pikë, sipas tabelës 14, të shtojcës nr. 2.

13. Të ardhura nga të drejtat televizive

Të ardhura nga të drejtat televizive vlerësohet deri më 2 pikë, sipas tabelës 15 të shtojcës nr. 2.

SHTOJCA NR. 2

SISTEMI I PIKËZIMIT TË VLERËSIMIT TË KRITEREVE PRIORITARE

Tabela 1

	Numri i organizatave sportive, anëtare të federatës
	Vlerësimi me pikë

	Mbi 60
	12

	50–59
	8–11,99

	40–49
	6–7,99

	30–39
	3–5,99

	20–29
	2–2,99

	5–19
	1–1,99


Tabela 2

	Numri i sportistëve të regjistruar në organizatat sportive, anëtare të federatës
	Vlerësimi me pikë

	Mbi 2000
	22

	1500–1999
	20–21,99

	1000–1499
	16–19,99

	600–999
	12–15,99

	500–599
	8–11,99

	400–499
	6–7,99

	300–499
	4–5,99

	200–299
	3–3,99

	100–199
	2–2,99

	50–99
	1–1,99


Tabela 3

	Statusi i sportit
	Vlerësimi me pikë

	I njohur nga Komiteti Olimpik Ndërkombëtar
	Sport olimpik
	24

	
	Sport joolimpik
	12


Tabela 4

	Raporti i numrit të përgjithshëm të femrave sportiste me numrin e meshkujve sportistë
	Vlerësimi me pikë

	Mbi 30%
	3

	20–29,9%
	2

	10–19,9%
	1

	0–9,9%
	0–0,99


Tabela 5

	Raporti i numrit të përgjithshëm të femrave në vendimmarrje, ku përfshihen anëtarët e bordit dhe sekretari i përgjithshëm, me numrin e meshkujve
	Vlerësimi me pikë

	Mbi 30%
	2

	20–29,9%
	1

	10–19,9%
	0,5

	0–9,9%
	0–0,49


Tabela 6

	Raporti i numrit të personave sportistë me aftësi të veçanta me numrin e sportistëve
	Vlerësimi me pikë

	Mbi 10%
	1

	5–9,9%
	0,5

	0–4,9%
	0–0,49


Tabela 7

	(Popullariteti i sportit) Numri i federatave kombëtare të anëtarësuara në federatat ndërkombëtare
	Vlerësimi me pikë

	Mbi 200
	4

	151–200
	3

	76–150
	2

	1–75
	1


Tabela 8

	Organizimi i aktiviteteve kombëtare
	Vlerësimi me pikë

	Kampionati Kombëtar 

Kupa e Shqipërisë
	U14, U16, U18, U21 dhe të rritur
	6

	
	U16, U18, U21 dhe të rritur
	5

	
	U18, U21 dhe të rritur
	4

	
	U21 dhe të rritur
	3

	
	Të rritur
	2


Tabela 9

	Federata Shqiptare, anëtare e federatave ndërkombëtare, të njohura nga Komiteti Olimpik Ndërkombëtar, kanë organizuar gjatë vitit kalendarik
	Vlerësimi me pikë

	Kampionat Evropian 

Kampionat Botëror 
	të rritur/senior
	Sport olimpik
	10

	
	
	Sport joolimpik
	8

	
	Kadet

Junior

Senior të rinj
	Sport olimpik
	5

	
	
	Sport joolimpik
	3

	Ndonjë aktivitet ndërkombëtar

(Rajonal, Kampionat Ballkanik apo ndonjë aktivitet ndërkombëtar që është në kalendarin zyrtar të Federatës përkatëse Evropiane ose Botërore)
	Të gjitha grup-moshat
	
	1


Tabela 10

	Rezultati në aktivitetet ndërkombëtare, sportet individuale
	Vlerësimi me pikë

	Lojëra Olimpike 

Kampionat Botëror 


	Vendi i parë
	26

	
	Vendi i dytë
	24

	
	Vendi i tretë
	22

	
	Vendi i katërt
	20

	
	Vendi i pestë
	19

	
	Vendi i gjashtë
	18

	
	Vendi i shtatë
	17

	
	Vendi i tetë
	16

	Lojëra Evropiane 

(në Lojërat Evropiane vetëm atëherë kur janë të barasvlershme me Kampionatet Evropiane, me vendim të federatës përkatëse ndërkombëtare)

Kampionat Evropian 


	Vendi i parë
	23

	
	Vendi i dytë
	21

	
	Vendi i tretë
	19

	
	Vendi i katërt
	18

	
	Vendi i pestë
	17

	
	Vendi i gjashtë
	16

	Lojëra Mesdhetare
	Medalje e artë
	13

	
	Medalje e argjendtë 
	11

	
	Medalje e bronztë
	9

	Kampionat Mesdhetar
	Medalje e artë
	9

	
	Medalje e argjendtë 
	7

	
	Medalje e bronztë
	5

	Kampionat Ballkanik
	Medalje e artë
	5

	
	Medalje e argjendtë 
	3

	
	Medalje e bronztë
	1


Tabela 11

	Rezultati në aktivitetet ndërkombëtare, sportet ekipore
	Vlerësimi me pikë

	Lojërat Olimpike; 

Kampionatet Botërore;
	Vendi i katërt
	10

	
	Vendi i pestë
	9

	
	Vendi i gjashtë
	8

	
	Vendi i shtatë
	7

	
	Vendi i tetë
	6

	Lojërat Evropiane (në Lojërat Evropiane vetëm atëherë kur janë të barasvlershme me Kampionatet Evropiane, me vendim të federatës përkatëse ndërkombëtare) 

Kampionatet Evropiane
	Vendi i katërt
	8

	
	Vendi i pestë
	7

	
	Vendi i gjashtë
	6

	Lojërat Mesdhetare
	Medalje e artë
	6

	
	Medalje e argjendtë 
	5

	
	Medalje e bronztë
	4

	Ekipi kombëtar (kombëtarja) kalon grupin parakualifikues
	3

	Ekipi kombëtar (kombëtarja) kualifikohet në Kampionat Evropian apo Botëror
	5


Tabela 12

	Numri i aktiviteteve kombëtare e ndërkombëtare ku merr pjesë federata brenda vitit
	Vlerësimi me pikë

	>= 40
	3

	30–39
	2

	15–29
	1


Tabela 13

	Kohështrirja e aktivitetit
	Vlerësimi me pikë

	Kampionat Kombëtar

Kupa e Shqipërisë
	Sistem vajtje-ardhje
	8

	
	Sistem grumbullimi
	3

	Aktivitet Ndërkombëtar në Shqipëri
	Sistem vajtje-ardhje
	3

	
	Sistem grumbullimi
	1

	Aktivitet Ndërkombëtar jashtë Shqipërisë
	Sistem vajtje-ardhje
	3

	
	Sistem grumbullimi
	1


Tabela 14

	Të ardhura të tjera të federatës
	Vlerësimi me pikë

	Mbi 5 milionë
	3

	3–5 milionë
	2

	1–3 milionë
	1


Tabela 15

	Të ardhura nga të drejtat televizive
	Vlerësimi me pikë

	Mbi 1 milion
	2

	0,5 - 1 milion
	1

	0 - 0,5 milion
	0,5


SHTOJCA 3

LISTA E DOKUMENTEVE SHOQËRUESE TË APLIKIMIT

	Nr.
	Emërtimi i dokumentit
	Çfarë duhet të përmbajë dokumenti
	Referenca në udhëzim (kriteri)

	1
	Lista emërore e organizatave sportive aktive, anëtare të federatës
	Emri i organizatës dhe lloji i saj, vendi i ushtrimit të aktivitetit dhe përfaqësuesi ligjor
	1.b

	2
	Lista emërore e sportistëve të regjistruar në organizatat sportive, anëtare të federatës
	Emri, mbiemri, datëlindja e sportistit, organizata sportive dhe statusi i tij (amator/ profesionist)
	1.c

	3
	Njohja e federatës nga Komiteti Olimpik Ndërkombëtar 
	Kopje e dokumentit të njohjes zyrtare të federatës nga Komiteti Olimpik Ndërkombëtar 
	2

	4
	Lista emërore e anëtarëve të bordit drejtues dhe sekretarit të përgjithshëm
	Emri, mbiemri, organizata sportive që përfaqëson 
	3.c

	5
	Numri i federatave kombëtare të anëtarësuara në federatën ndërkombëtare të sportit përkatës
	Kopje e dokumentit të konfirmimit të numrit të federatave kombëtare të anëtarësuara në federatën ndërkombëtare të sportit përkatës
	4

	6
	Lista e organizatave sportive, anëtare të federatës, pjesëmarrëse në kampionatin kombëtar
	Lista e organizatave sportive anëtare pjesëmarrëse
	5.c

	
	Lista e sportistëve pjesëmarrës në kampionatin kombëtar
	Emri, mbiemri, organizata sportive ku merr pjesë
	5.c

	7
	Lista e organizatave sportive, anëtare të federatës, pjesëmarrëse në Kupën e Shqipërisë
	Emri i organizatave sportive pjesëmarrëse
	5.c

	
	Lista e sportistëve pjesëmarrës në Kupën e Shqipërisë
	Emri, mbiemri i sportistëve pjesëmarrës, sipas organizatave sportive
	5.c

	8
	Lista e ekipeve/shteteve pjesëmarrëse në aktivitetet ndërkombëtare të organizuara nga federatat shqiptare në Shqipëri
	Lista e ekipeve/shteteve pjesëmarrëse, e konfirmuar
	6.e

	9
	Lista e ekipeve/shteteve pjesëmarrëse, në kategorinë “të rritur/senior”, në aktivitetet ndërkombëtare jashtë Shqipërisë
	Lista e ekipeve/shteteve pjesëmarrëse, në kategorinë “të rritur/senior”, e konfirmuar
	7.1.k

7.1.l

7.2.b

	10
	Diploma, certifikata të marra në aktivitetet kombëtare dhe ndërkombëtare dhe renditja përfundimtare në sportin përkatës
	Emri, mbiemri i sportistit/ekipit, aktiviteti ku ka marrë pjesë, rezultati i arritur dhe renditja përfundimtare në sportin përkatës
	3.7.1.b

3.7.2.c

3.8.b

	11
	Pjesëmarrja në aktivitete ndërkombëtare
	Kopje e konfirmimit zyrtar për pjesëmarrjen në aktivitete ndërkombëtare (me normë/me ftesë)
	7.1.d

7.2.d

	12
	Plani strategjik për menaxhimin e federatës, miratuar nga Komiteti Drejtues
	Kopje e planit strategjik për menaxhimin e federatës, miratuar nga Komiteti Drejtues i konfirmuar
	10.a.i

	13
	Lista e trajnerëve të licencuar nga federata brenda vitit
	Emri, mbiemri i trajnerëve të licencuar, sipas organizatave sportive
	10.a.ii

	14
	Organizimi i trajnimit/seminarit për gjyqtarë gjatë vitit 
	Emri, mbiemri i gjyqtarëve pjesëmarrës në trajnim/seminar dhe i trajnuesit
	10.a.iii

	15
	Organizimi i kursit/trajnimit për administratorët e sportit apo të antidoping-ut brenda vitit 
	Emri, mbiemri i administratorëve të sportit apo të antidoping-ut, pjesëmarrës në kurs/trajnim dhe i trajnuesit
	10.a.iv

	16
	Të ardhurat nga donacionet, regjistrimi i organizatave sportive dhe sportistëve apo çdo burim tjetër i ligjshëm, si dhe kontribute të përfituara nga organizata/federata ndërkombëtare, gjatë vitit kalendarik
	Të dhëna mbi të ardhurat nga donacionet, regjistrimi i organizatave sportive dhe i sportistëve apo çdo burim tjetër i ligjshëm, si dhe kontribute të përfituara nga organizata/ federata ndërkombëtare, gjatë vitit kalendarik, të konfirmuara
	12

	17
	Të ardhurat nga të drejtat televizive, gjatë vitit kalendarik
	Të dhëna mbi të ardhurat nga të drejtat televizive, gjatë vitit kalendarik, të konfirmuara
	13


